پارێزنەرۍ نۋیسینگەو یاسایی سەڎەی "ئیبراهیم بیلمەز، رازیە ئۆزتورک-ە، عەمران ئەمەکچی جەنگیز یورەکلی" بەمەبەسو چەمپنەکۊتەی داواکاریشا پێشکەش کەرڎ.
پارێزنەرەکۍ پۍ ئانەی کرېگرتەکاشا "عەبدوڵا ئۆجالان، عومەر خەیری کۆنار، حامیلی یەڵدرم و وەیسی ئاکتاش"ی ۋینا کە ماوەو دوۋۍ ساڵان زانیاری جەبارەشاوە وەردەس نیا، سەردای داواکاریی گرڎی کۊماری بورسای و ڕاوەبەری جابەجێکەرڎەو سزاکا ئیمراڵیشا کەرڎ.
نۋیسینگەو یاسایی سەڎەی و خانەواڎەکەش جە ٢٥و ئادارو ٢٠٢١یوە حەتا ئی وەختە نەتاۋانشا زانیاری جەبارەو رابەرو گەلوو کورڎی عەبدوڵا ئۆجالان-یوە بەدەسبارا.
پارێزنەرەکۍ جە یاۋنەریەکەو دوۋۍ ئایارینە باسشا چانەی کەرڎەبۍ، سەرەڕاو گرڎو داواکاری و حۊلەکا پارێزنەرا و خانەواڎەکایچ، سەبارەڎ بە ئاژەو ژیای و تەندروستی عەبدوڵا ئۆجالانی و ٣ کرېگرتەکەی تەریما جە ئیمراڵی زانیاری وەردەس نیا. ئا ئاژە ئێمە و گرڎو گلېرگەی نیگەران مکەرۊ".
هـ . ش
